Reykjavík, 30. október 2024

MSS2410008

**ERINDISBRÉF**

**Stýrihópur um gerð stefnu og áætlunar um gönguvæna borg**

**Ábyrgðarmaður:**

Sviðsstjóri umhverfis- og skipulagssviðs.

**Inngangur:**Borgarrstjórn samþykkti 15. október 2024 sameiginlega tillögu borgarstjórnar um að skipa stýrihóp um vinnu við gerð stefnu og áætlunar um gönguvæna borg. Í vinnunni verði mótuð sýn og aðgerðir um þróun Reykjavíkur sem frábær borg fyrir gangandi vegfarendur og hvernig hægt er að auka aðgengi, öryggistilfinningu, vellíðan og hlutdeild gangandi vegfarenda í ferðum innan borgarinnar og stytta og einfalda ferðir þeirra. Vinan skuli einnig gagnast í þágu aðgengis fyrir fatlað fólk.

**Hlutverk:**Að móta tillögu að stefnu og áætlun um gönguvæna borg að fyrirmynd hjólreiðaáætlunar.

**Helstu verkefni:**

* Gera tillögu að stefnu og áætlun um gönguvæna borg og hvernig hægt er að auka aðgengi, öryggistilfinningu, vellíðan og hlutdeild gangandi vegfarenda í ferðum innan borgarinnar og stytta og einfalda ferðir þeirra.
* Öruggar og aðgengilegar gönguleiðir barna í skóla og tómstundir verði sérstakt áhersluatriði vinnunnar.
* Mótun áætlunar um úrbætur á innviðum eins og gangstéttum, gönguþverunum og ljósastýringu.
* Stefnumörkun um útfærslur göturýmis og gönguþveranna.
* Stefnumörkun um óskastíga.
* Yfirferð áætunar um hraðalækkandi aðgerðir sem eftirfylgni hámarkshraðaáætlunar.
* Vinna við að bæta vetrar- og vorþjónustu á gönguleiðum.
* Leiðir til að auka öryggi og aðgengi gangandi við framkvæmdasvæði.
* Aðrar leiðir til að styðja við umferð gangandi vegfarenda í borginni.

**Stýrihópinn skipa**:

Dóra Björt Guðjónsdóttir, formaður

Hjálmar Sveinsson

Birkir Ingibjartsson

Kjartan Magnússon

Andrea Jóhanna Helgadóttir

**Starfsmaður starfshópsins:**

Starfsmaður frá umhverfis- og skipulagssviði.

**Til ráðgjafar og samstarfs:**

Starfshópurinn leiti ráðgjafar innan og utan borgarkerfis hjá aðilum með sérþekkingu á viðfangsefninu eftir því sem við á og eigi samráð við umhverfis- og skipulagsráð, Samtök um bíllausan lífsstíl, fulltrúa skóla og tómstundariðkunar sem og foreldrasamfélagið.

**Starfstímabil og skil:**Stýrihópurinn skili ábyrgðarmanni kostnaðarmetnum tillögum eigi síðar en um miðjan júní 2025.

*Ólöf Örvarsdóttir*